Diari Oficial de la Generalitat Valenciana


Sumari del DOGV 5707, del 20-02-2008 (2008/1891)

RESOLUCIÓ de 17 de gener de 2008, de la Direcció General d'Energia, per la qual s'atorga a Iberdrola Distribución Eléctrica, SAU l'autorització administrativa i l'aprovació del projecte d'execució per a la desviació de la línia aèria a 132 kV, simple circuit, denominada Rocamora-Carrús per ampliació del tercer carril de l'autovia AP-7, al terme municipal d'Elx, província d'Alacant. Expedient: ATLIRE/2007/109/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5707

Data del DOGV
:   20-02-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/1891


Data del document
:   17-01-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Elx
    * subministrament d'energia elèctrica
    * empresa privada

RESOLUCIÓ de 17 de gener de 2008, de la Direcció General d'Energia, per la qual s'atorga a Iberdrola Distribución Eléctrica, SAU l'autorització administrativa i l'aprovació del projecte d'execució per a la desviació de la línia aèria a 132 kV, simple circuit, denominada Rocamora-Carrús per ampliació del tercer carril de l'autovia AP-7, al terme municipal d'Elx, província d'Alacant. Expedient: ATLIRE/2007/109/03. [2008/1891]  
Vist l'expedient amb referència ATLIRE/2007/109/03 incoat pel Servici Territorial d'Energia d'Alacant a instàncies d'Iberdrola Distribución Eléctrica, SAU, amb domicili als efectes de notificacions a Múrcia, (CP 30275), av. Los Pinos, 7, relatiu a la sol·licitud de 14 de desembre de 2007, sobre l'autorització administrativa i l'aprovació del projecte d'execució, per a la instal·lació de la desviació de la línia aèria de 132 kV, simple circuit, denominada Rocamora-Carrús, per ampliació del tercer carril de l'autovia AP-7, al terme municipal d'Elx, província d'Alacant.  
A la mencionada petició s'acompanya el projecte d'execució firmat per l'enginyer competent i visat pel col·legi oficial corresponent en data 15 de febrer de 2007.  
Vist que consta en l'expedient la documentació acreditativa de la conformitat per part dels organismes i administracions que a continuació s'assenyalen amb la instal·lació sol·licitada, per afectar béns, instal·lacions, obres o servicis, centres o zones dependents d'estos, amb les condicions que els seus respectius informes contenen i de les quals resulta coneixedora l'empresa peticionària:  
- Ajuntament d'Elx.  
- Iberdrola Distribución Eléctrica, SAU, respecte a l'encreuament amb la línia aèria de baixa tensió 400/230 V en el PK 6+800.  
- Telefónica de España.  
- Ministeri de Foment. Direcció General de Carreteres, quant a l'encreuament amb la carretera N-340, Cadis i Gibraltar a Barcelona, en el PK 712,750, terme municipal d'Elx.  
Vist que d'acord amb la sol·licitud i el projecte d'execució presentats, la finalitat que es perseguix amb la desviació de l'actual línia existent, està motivada per les obres per a la construcció del tercer carril de l'autovia AP-7 al seu pas pel terme municipal d'Elx.  
Vist que el Servici Territorial d'Energia d'Alacant, competent per a la instrucció de l'expedient de sol·licitud, ha informat favorablement esta.  
Vist que Iberdrola Distribución Eléctrica, SAU, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors qualificats, amb àmbit d'actuació nacional.  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Atés que la sol·licitud ha complit els requisits que establix la Llei 54/1997, de 27 de novembre, del Sector Elèctric, en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.   
Atés la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport.  
Esta Direcció General d'Energia, resol:  
Primer  
Autoritzar administrativament a Iberdrola Distribución Eléctrica, SAU, la instal·lació per a la desviació de la línia aèria de 132 kV, simple circuit, denominada Rocamora-Carrús, per ampliació del tercer carril de l'autovia AP-7, al terme municipal d'Elx, província d'Alacant i les característiques principals del qual són les següents:  
- Traçat: desviació del tram de la línia comprés entre els suports existents núm. 1 -primer suport d'entroncament a l'eixida de la ST Elx-sud-, a l'altura del PK 6+800 del tercer carril de l'autovia AP-7, i el núm. 10568, substituint-se per un suport intermedi nou identificat com núm. 10870.  
- Tensió nominal: 132 kV (1ª categoria).  
- Tipologia constructiva: aèria.  
- Longitud: 379 m.  
- Conductors: alumini-acer tipus LA-280 Hawk amb secció total de 281,1 mm² i per al conductor de terra-òptic en tota la seua longitud, del tipus OPGW-14 i secció 102'2 mm².  
- Aïllament: format per cadenes d'amarrament a base d'aïlladors de material compòsit, tipus U120AB132.  
- Suports: d'estructura metàl·lica sobre fonamentació independent, constituïts per angulars de costats iguals galvanitzats i unions caragolats dotats de la seua corresponent presa de terra. I el nou suport intermedi citat és, del tipus 659/B26.  
- Pressupost: 17.549,46 euros.  
Segon  
Aprovar el projecte d'execució referit a la instal·lació de la desviació de la línia autoritzada en el punt primer d'esta resolució, firmat per tècnic competent i visat pel col·legi oficial corresponent en data 15 de febrer de 2007:  
1. La instal·lació haurà de realitzar-se d'acord amb el projecte presentat.  
2. El termini d'execució de la instal·lació serà de sis mesos comptadors a partir de la notificació d'esta resolució. No obstant això, amb anterioritat a la finalització del dit termini, Iberdrola Distribución Eléctrica, SAU, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.   
3. El titular donarà compte de l'acabament de les obres al Servici Territorial d'Energia d'Alacant als efectes de la sol·licitud d'autorització d'explotació, a la qual s'acompanyarà un certificat de direcció i final d'obra subscrit per tècnic facultatiu competent, en què acredite que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
4. L'administració deixarà sense efecte esta resolució en qualsevol moment en què observe l'incompliment de les condicions imposades en esta.  
5. Esta resolució s'atorga sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació de territori i al medi ambient  
Contra esta resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 17 de gener de 2008.- El director general d'Energia: Antonio Cejalvo Lapeña.